Source: https://www.europarl.europa.eu/doceo/document/A-8-2015-0128_RO.html
Timestamp: 2020-03-31 00:26:56+00:00
Document Index: 27934755

Matched Legal Cases: ['articolul 294', 'articolul 43', 'articolul 2', 'articolul 2', 'articolul 2', 'articolul 2', 'articolul 33', 'articolul 4', 'articolul 16', 'articolul 4', 'articolul 12', 'articolul 15', 'articolul 22', 'articolul 14', 'articolul 18']

RAPORT referitor la propunerea de regulament al Parlamentului European și al Consiliului de stabilire a unui plan multianual pentru stocurile de cod, hering și șprot din Marea Baltică și pentru activitățile de pescuit care exploatează stocurile respective, de modificare a Regulamentului (CE) nr. 2187/2005 al Consiliului și de abrogare a Regulamentului (CE) nr. 1098/2007 al Consiliului
Procedură : 2014/0285(COD)
Stadii ale documentului : A8-0128/2015
1009k 476k
referitor la propunerea de regulament al Parlamentului European și al Consiliului de stabilire a unui plan multianual pentru stocurile de cod, hering și șprot din Marea Baltică și pentru activitățile de pescuit care exploatează stocurile respective, de modificare a Regulamentului (CE) nr. 2187/2005 al Consiliului și de abrogare a Regulamentului (CE) nr. 1098/2007 al Consiliului
referitoare la propunerea de regulament al Parlamentului European și al Consiliului de stabilire a unui plan multianual pentru stocurile de cod, hering și șprot din Marea Baltică și pentru activitățile de pescuit care exploatează stocurile respective, de modificare a Regulamentului (CE) nr. 2187/2005 al Consiliului și de abrogare a Regulamentului (CE) nr. 1098/2007 al Consiliului
– având în vedere propunerea Comisiei prezentată Parlamentului European și Consiliului (COM(2014)0614),
– având în vedere articolul 294 alineatul (2) și articolul 43 alineatul (2) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C8-0174/2014),
– având în vedere Directiva 2008/56/CE a Parlamentului European și a Consiliului(1),
– având în vedere raportul Comisiei pentru pescuit (A8-0128/2015),
Cuvintele adăugate constituie un descriere importantă pentru dispozițiile din Convenția ONU asupra dreptului mării, având în vedere avantajele economice semnificative ale deținerii de stocuri peste nivelurile care pot să asigure producția maximă durabilă.
Decizia privind obiectivele specifice pentru FMSY (mortalitate prin pescuit compatibilă cu asigurarea producției maxime durabile) și nivelurile de biomasă ar trebui să țină cont de estimările actualizate ale intervalelor FMSY, care se preconizează a fi primite în curând de la ICES, și să se reflecte în consecință particularitățile gestionării pescuitului pentru mai multe specii.
Unul dintre obiectivele reformei politicii comune în domeniul pescuitului [articolul 2 alineatul (3) din Regulamentul (UE) nr. 1380/2013] este să reducă la minimum impactul negativ al pescuitului asupra ecosistemului marin. Stabilirea unui plan pentru mai multe specii este scopul final. Formularea Comisiei sugerează că planul include în mod explicit interacțiunile între specii. Totuși, propunerea actuală include doar evaluări pentru o singură specie.
Pentru a asigura coerența cu obiectivele PCP, adoptate în urma reformei, de a menține stocurile peste nivelurile care pot să asigure producția maximă durabilă.
Obiectivul PCP prevăzut la articolul 2 alineatul (5) litera (a) din Regulamentul nr. 1380/2013.
Doar o rată a mortalității prin pescuit (F), inferioară nivelului mortalității prin pescuit în condițiile producției maxime durabile, va conduce, în final, la refacerea stocurilor de pește la niveluri superioare celor care asigură producția maximă durabilă conform articolului 2 alineatul (2) și articolului 9 alineatul (1) din Regulamentul (UE) nr. 1380/2013. Prin urmare, planul multianual pentru Marea Baltică ar trebui să folosească avizele științifice pentru mortalitatea prin pescuit în condițiile producției maxime durabile drept limită superioară a intervalelor. Nota de subsol care face referire la un anumit document ICES ar trebui eliminată.
Potrivit propunerii Comisiei, se vor adopta măsuri doar atunci când biomasa scade sub un nivel critic, cunoscut sub numele de Bpa. Aceasta nu este o abordare foarte ambițioasă. Întrucât biomasa care corespunde producției maxime durabile constituie deja o limită inferioară care nu trebuie depășită, și nivelurile de referință pentru conservare ar trebui stabilite tot la acest nivel, astfel încât să se poată adopta măsuri de urgență în cazul în care biomasa scade până la un nivel inferior. Ar trebui adoptate măsuri înainte ca stocurile să ajungă la acest nivel, nu să se aștepte până la depistarea problemei. Astfel, stocurile ar rămâne în intervalele vizate.
Formularea inițială a acestui considerent este destul de paradoxală, deoarece nu se poate solicita ca, în absența unor avize științifice, să se ia decizii pe baza avizelor științifice.
Ar trebui evitată adoptarea de către statele membre a unor procese în sens descendent cu scopul de a formula recomandări regionale comune. Recomandările comune ar trebui să se bazeze pe o abordare ascendentă, care să implice părțile interesate.
(25) În ceea ce privește intervalul de timp, stocurile vizate ar trebui să atingă obiectivul până în 2015, dacă este posibil și, în mod progresiv și gradual, cel târziu până în 2020. Obiectivul ar trebui să fie menținut după aceste date.
Considerentul 25 al Comisiei conține o neconcordanță, combinând o așteptare („este de așteptat”) cu o obligație („ar trebui”). Amendamentul preia formularea din Regulamentul (UE) nr. 1380/2013.
După cum se menționează în Tratatul de aderare a Letoniei și a Estoniei, măsurile specifice protejează Golful Riga, considerat a fi o ecoregiune foarte sensibilă. În prezent, doar vasele de pescuit letone și estone sunt autorizate să pescuiască în aceste ape. În cazul ridicării interdicției, aceste ape ar deveni deschise pentru toate flotele, de exemplu, pentru pescuitul industrial, ceea ce ar amenința durabilitatea stocurilor și ar risca să distrugă echilibrul fragil al ecosistemului, care s-a îmbunătățit în ultimii ani ca urmare a politicii de protecție.
(1) Planul asigură realizarea obiectivelor politicii comune în domeniul pescuitului prevăzute la articolul 2 din Regulamentul (UE) nr. 1380/2013, în special:
(b) contribuția la conservarea stocurilor de cambulă de Baltica, calcan-neted, cambulă și calcan prin gestionarea capturilor accidentale, în conformitate cu abordarea precaută.
Sfera de aplicare a planului multianual pentru Marea Baltică trebuie să reflecte formularea stabilită la articolul 2 alineatul (3) din Regulamentul (UE) nr. 1380/2013. În plus, amendamentul garantează coerența cu considerentul (3) din propunerea Comisiei.
(2a) Prezentul regulament prevede încetarea temporară a activităților de pescuit, astfel cum se stabilește la articolul 33 din Regulamentul (UE) nr. 508/2014, sprijinul financiar fiind acordat în temeiul respectivului regulament.
BMSY va asigura capacitatea de reproducere totală.
(2) În cazul în care biomasa reproducătoare a oricăruia dintre stocurile vizate pentru un anumit an este inferioară nivelului minim al biomasei reproducătoare stabilit la alineatul (1), se adoptă măsuri de remediere adecvate pentru a asigura revenirea cât mai curând cu putință a stocurilor vizate la niveluri superioare celor care pot să asigure producția maximă durabilă (MYS). În special, prin derogare de la articolul 4 alineatul (2) din prezentul regulament și în conformitate cu articolul 16 alineatul (4) din Regulamentul (UE) nr. 1380/2013, posibilitățile de pescuit sunt stabilite la niveluri mai mici decât cele care rezultă din intervalele ratei-țintă de mortalitate prin pescuit prevăzute la articolul 4 alineatul (1) din prezentul regulament. Aceste măsuri de remediere pot include, de asemenea, dacă este cazul, prezentarea de propuneri legislative de către Comisie, precum și măsuri de urgență adoptate de către Comisie în temeiul articolul 12 din Regulamentul (UE) nr. 1380/2013. Nivelurile minime ale biomasei reproducătoare (în tone) sunt fixate la nivelul punctului de referință de precauție biologică (PaRP).
Considerăm că este necesară includerea participării Parlamentului European înainte de adoptarea unui act delegat. De multe ori, termenele scurte stabilite pentru blocarea sau respingerea actelor delegate nu au permis Parlamentului să efectueze o evaluare de fond adecvată.
Prin derogare de la articolul 15 alineatul (1) din Regulamentul (UE) nr. 1380/2013, obligația de debarcare nu se aplică în cazul pescuitului cu următoarele unelte de pescuit: plase-capcană, vârșe și coșuri, vintire și taliane.
Planul actual de debarcare se referă doar la cod și la somon, deci nu este corect să se adauge șprotul și heringul, având în vedere capacitatea redusă de supraviețuire a acestora.
Dispozițiile de la articolul 22 din Regulamentul (CE) 2187/2005 pun în aplicare măsurile specifice menite să protejeze Golful Riga, care este o ecoregiune foarte sensibilă. Aceste măsuri sunt stabilite în anexa III partea „Pescuit” din Tratatul de aderare. Interzicerea pescuitului prin traulare în apele de mică adâncime din Golful Riga ar trebui exclusă din măsurile enumerate în calitate de model de gestiune aplicat în prezent în această zonă. Acesta face parte din politica de protecție care a permis stabilizarea situației în Golful Riga, ceea ce a determinat creșterea stocurilor de hering, care au atins acum nivelurile MYS stabilite pentru aceste stocuri.
Comisia trebuie să adopte măsurile necesare pentru conservarea stocurilor de cod, de hering și de șprot din Marea Baltică. Însă trebuie să facă acest lucru pe baza studiilor științifice recente, pentru a nu dezavantaja în mod excesiv zonele de pescuit vizate.
Completarea și transmiterea jurnalului de pescuit
Prin derogare de la articolul 14 alineatele (1) și (3) din Regulamentul (CE) nr. 1224/2009, comandanții vaselor de pescuit ale Uniunii care au capturat specii pelagice sau industriale pe care le păstrează la bord în stare proaspătă și nesortate pot indica, în jurnalul lor de pescuit, toate cantitățile din fiecare specie din aceste capturi, cu o marjă acceptată de toleranță pentru fiecare specie de 10 % din captura totală păstrată la bord în stare proaspătă și nesortată.
Această derogare de la dispozițiile privind jurnalul de bord din Regulamentul nr. 1224/2009 este necesară pentru a face posibilă respectarea în practică a dispozițiilor privind jurnalul de bord și pentru a evita sancționarea permanentă pentru dispoziții ce nu pot fi respectate. Situația este deosebit de dificilă în Marea Baltică, unde apar două specii pelagice în bancuri mixte.
Directiva 2008/56/CE a Parlamentului European și a Consiliului din 17 iunie 2008 de instituire a unui cadru de acțiune comunitară în domeniul politicii privind mediul marin (Directiva-cadru Strategia pentru mediul marin ) (JO L 164, 25.6.2008, p. 19).
Planul multianual pentru stocurile de cod, hering și șprot din Marea Baltică și pentru activitățile de pescuit care exploatează stocurilor respective a fost publicat de Comisia Europeană în octombrie 2014. Scopul acestei propuneri este stabilirea unui cadru pentru gestionarea multispeciilor din stocurile de cod, hering și șprot din Marea Baltică, unde activitățile de pescuit vizează în primul rând aceste trei specii. Codul, heringul și șprotul reprezintă mai mult de 94% din capturile din Marea Baltică din ultimii ani. Marea Baltică este un corp de apă practic închis, în care aceste trei specii sunt omniprezente și interacționează continuu. De aceea este extrem de important să se garanteze o reglementare care să permită recunoașterea interacțiunilor dintre speciile vizate, între altele, a influenței codului asupra stocurilor de hering și șprot și invers.
Un plan de gestionare a stocurilor de cod din Marea Baltică a fost aplicat din 2008(1), dar este considerat în mare măsură ca nefiind adaptat situației actuale a stocurilor de cod și a activităților de pescuit aferente. Stocurile de hering și șprot nu sunt încă incluse într-un plan de gestionare. Codul, heringul și șprotul sunt componente importante ale ecosistemului din Marea Baltică. Codul este un prădător al șprotului și al heringului, ceea ce înseamnă că dimensiunea stocului de cod afectează dimensiunea stocurilor de hering și șprot și viceversa. Efectele asupra peștelui plat provocat mai ales de pescuitul codului ar trebui, de asemenea, cuprinse în plan.
Având în vedere influența puternică a interacțiunilor biologice și a efectelor de mediu asupra stocurilor din Marea Baltică, este de dorit ca ratele și modelele de exploatare a acestor stocuri să poată fi adaptate în lumina progreselor științifice realizate în materie de înțelegere a interacțiunilor și a schimbărilor condițiilor de mediu. O astfel de abordare ar fi compatibilă totodată cu abordarea ecosistemică a gestionării pescuitului. Primul pas către o asemenea gestionare adaptabilă ar fi ca propunerea Comisiei să includă toate stocurile în cauză într-un singur plan de gestionare. Acesta include ratele-țintă ale mortalității prin pescuit, exprimate sub formă de intervale pentru fiecare stoc. Aceasta ar permite o abordare mai flexibilă a resurselor în momentul stabilirii anuale a posibilităților de pescuit și îmbunătățirea reacțiilor la schimbarea situației stocurilor.
Punctul de vedere ale raportorului
Principala orientare a propunerii Comisiei potrivit căreia este necesar un plan de gestionare pentru mai multe specii în Marea Baltică este corectă. Abordarea care prevede gestionarea pentru mai multe specii este mult mai efectivă decât gestionarea unei singure specii. Planul ar trebui să prevadă exploatarea durabilă și echilibrată a acestor stocuri și stabilitatea posibilităților de pescuit și, în acest fel, sursele de venituri ale pescarilor. În același timp, ar trebui să garanteze că gestionarea este bazată pe recomandările științifice cele mai recente privind situația stocurilor vizate, interacțiunile dintre specii și alte aspecte legate de ecosistem și activitățile de pescuit.
Raportorul este, de asemenea, de acord cu poziția Comisiei potrivit căreia regulamentul trebuie să includă norme legate de capturile accidentale de pește plat. Peștii plați, cum ar fi cambula de Baltica, cambula, calcanul și calcanul-neted, pot constitui cantități semnificative de capturi accidentale în timpul pescuitului de cod și nu expun codul, heringul și șprotul la niciun risc major. În multe puncte din plan, Comisia se referă la peștele plat în timp ce acesta este de fapt un plan pentru cod, hering și șprot. Raportorul vrea să mute centrul atenției de la peștele plat la capturile accidentale ale principalele specii vizate în plan. În caz contrar proporționalitatea întregii propuneri ar putea fi perturbată. Capturile accidentale ale acestor specii nu ar trebui să pună în pericol exploatarea lor corectă, atât timp cât sunt luate în considerare în mod corect. În cazul în care capturile accidentale de pești plați devin excesive, Comisia trebuie să reacționeze și le reglementeze prin utilizarea unui set adecvat de măsuri tehnice.
Raportorul este, de asemenea, de acord cu poziția Comisiei potrivit căreia specificări suplimentare ale măsurilor necesare pentru obținerea unei producții maxime durabile (MSY) pentru stocurile în cauză ar trebui stabilite pe baza unei abordări regionalizate ale reformei PCP. Totuși, aceste norme trebuie să fie mai bine legate de principiul regionalizării prevăzut la articolul 18 din Regulamentul de bază și să permită reacții rapide la schimbări abrupte în situația stocurilor vizate. În cazul planurilor multianuale, vocea regiunii trebuie să se facă auzită și pusă în practică, cu implicarea Parlamentului European la momentul oportun.
Mai mult, există motive îndreptățite pentru a menține anumite norme existente în vederea protejării stocurilor de cod în timpul perioadei de reproducere și deci a micilor întreprinderi de pescuit artizanal. Unele amendamente vor permite micilor unități piscicole să pescuiască cod în timpul lunilor de vară, fără efecte negative asupra concentrărilor dinaintea și în timpul perioadei de depunere a icrelor, care au loc în apele profunde din Marea Baltică, departe de zonele de coastă. Acest lucru s-ar putea dovedi important, din punct de vedere economic, pentru acest segment de flotă, deoarece prețurile în perioada respectivă sunt mari.
Nu în ultimul rând, ar trebuie să se reamintească faptul că planul are un caracter de pionierat în cadrul ecosistemului foarte sensibil din Marea Baltică. În acest sens, se poate considera ca „o acțiune în curs de desfășurare”, dat fiind faptul că oamenii de știință utilizează abordări pentru mai multe specii mai avansate, care ar trebui să se regăsească în plan într-o etapă ulterioară. Prin urmare, este important ca prima revizuire să fie introdusă relativ rapid, mai ales având în vedere faptul că planul de gestionare pentru mai multe specii este un concept nou și în curs de dezvoltare. Prima revizuire ar trebui să aibă loc la trei ani de la intrarea în vigoare a acestuia, iar dacă planul va avea efecte pozitive, următoarea revizuire ar trebui să aibă loc după cinci ani. Acest lucru va asigura planului o foarte necesară flexibilitate.
Regulamentul (CE) nr. 1098/2007 al Consiliului din 18 septembrie 2007 de stabilire a unui plan multianual pentru rezervele de cod din Marea Baltică și pentru unitățile piscicole de exploatare a rezervelor respective, de modificare a Regulamentului (CEE) nr. 2847/93 și de abrogare a Regulamentului (CE) nr. 779/97 (JO L 248, 22.9.2007).
Plan multianual pentru stocurile de cod, hering și șprot din Marea Baltică și pentru activitățile de pescuit care exploatează stocurile respective